म्याला में पशुपालक शिविर का समापन
आसपुर| विधायकगोपीचंद मीणा ने कहा कि सरकार किसानों और पशुपालकों के हितों के लिए संकल्पित है। इनके लिए कई योजनाएं चलाई जा रही है। पशुपालकों को चाहिए कि वे इन योजनाओं का पूरा-पूरा लाभ लें।
विधायक ने बुधवार को म्याला में पशुपालन और टीएडी योजना के तत्वावधान में आयोजित दो दिवसीय पशुपालक शिविर के समापन के अवसर पर कहीं। शिविर प्रभारी डॉ. श्रवण सिंह शेखावत ने बताया कि शिविर में 30 पशुपालकों को दो दिवसीय प्रशिक्षण में सरकार की विभिन्न योजनाओं, पशुओं के रखरखाव, उन्नत तकनीक, नवाचार, बीमारियों से बचाव आदि की विस्तार से जानकारी दी गई। सह प्रभारी डॉ. मुकेश यादव ने पशुओं में संक्रमण, टीकाकरण, कृत्रिम गर्भाधान के बारे में विस्तार से बताया।
योजना में चयनित पशुपालकों के पशुओं के लिए शेड निर्माण किया जाएगा। विधायक ने पशुपालकों को मिल्क केन बांटकर प्रोत्साहित किया। शिविर में राजेश कुमार, महेश बलाई, शरीफ खान चावड़ा, भरत कटारा, महेंद्र राव पशुधन सहायकों ने सहयोग दिया।
hin_Deva hin_Deva hin_Deva hin_Deva